Ísland er um margt merkilegt ef litið er til eldvirkni , hvergi á jörðinni finnst jafn mikil breidd í gerð eldfjalla og eldgosa en hér á landi . Ferli er stjórna risi á kviku , hreyfingum hennar í iðrum jarðar , dreifingu á yfirborði og hættum er stafa að samfélögum manna hafa verið helstu viðfangsefni rannsókna Ármanns . Að því loknu starfaði hann sem styrkþegi hjá Norrænu eldfjallastöðinni við rannsóknir á móbergi í Dyngjufjöllum og Öskju . Eftir heimkomu hefur Ármann starfað hjá Norrænu eldfjallastöðinni , Náttúrustofu Suðurlands í Vestmannaeyjum , Náttúrufræðistofnun Íslands og Jarðvísindastofnun Háskólans frá 2004 og fram til dagsins í dag . Ármann sat í háskólaráði 1999 - 2004 , var heiðurskonsúll fyrir Frakkland í Vestmannaeyjum 2000 - 2002 , formaður Jarðfræðafélags Íslands 2002 - 2004 , sat sem varaþingmaður á Alþingi Íslendinga árið 2001 og 2002 . Meðal stærri verkefna sem Ármann hefur tekið þátt í að leiða , eru rannsóknir í Vestmannaeyjum og á hafsbotni umhverfis Ísland , rannsóknir fjármagnaðar af vísindasjóði Bandaríkjanna á Reykjaneshrygg , 2007 , 2013 og 2019 og rannsóknir og hönnun áhættumats vegna eldfjallaeyja fjármagnað af almannavarnaáætlun Evrópusambandsins .